Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Kaksi israelilaissotilasta sai lieviä vammoja -
terrorismin vastaisissa operaatioissa.
Yhdysvallat antoi Israelille luvan myydä Arrow 3 -järjestelmän Saksalle.
Bidenin hallinto ei kiistä saavuttaneensa -
"kirjoittamatonta yhteisymmärrystä" Iranin kanssa -
maan ydinohjelman rajoittamiseksi pakotehelpotuksia vastaan.
Länsirannan Juudeassa, Samariassa ja Jordaninlaaksossa -
suoritettiin viime yönä laajoja terrorismin vastaisia toimia, -
joiden aikana pidätettiin 10 terrorismista epäiltyä henkilöä.
Israelin joukot saapuivat tänä aamuna tiedustelupalvelun (ISA) ohjeistamana-
Jeninin Vanhaankaupunkiin, -
missä palestiinalaisjärjestö Islami- laisen jihadin (PIJ) solu piileksi.
Kun Israelin Yamas-yksikön sotilaat -
tulivat pidättämään kahta vartiossa ollutta terroristia, -
joukkoja tulitettiin raskaasti talosta, jossa PIJ:n terroristit piileksivät.
Yamas-yksikkö vastasi välittömästi tuleen. Samaan aikaan -
toinen yksikkö tunkeutui taloon ja eliminoi yhden terroristin.
Saimme tiedustelutietoa, -
että Jeninin Vanhassakaupungissa on kaksi aseistettua terroristia.
Tehtävämme oli pidättää heidät. Heti kun saavuimme kohteeseen, -
rakennuksesta avattiin tuli meitä vastaan.
Sotilaamme vastasivat välittömästi tuleen ja neutraloivat terroristin.
Tässä on hänen sänkynsä. Täältä hän ampui meitä.
Hänen radionsa, puhelimensa. Täällä on muutamia luoteja.
Israelin joukkojen poistuessa Jeninin Vanhastakaupungista -
puhkesi mellakoita, -
joiden aikana Israelin joukkoja kohti ammuttiin ja heitettiin räjähteitä.
Joukot vastasivat tulitukseen.
Poistuessamme kaupungista meitä kohti ammuttiin uudestaan.
Tulitimme takaisin neutraloiden toisenkin terroristin.
Yhteensä neutraloitiin siis kaksi terroristia, -
ja kaksi epäiltyä pidätettiin. Israelin turvallisuusjoukot jatkavat toimiaan -
estääkseen kaikki vihollisen hyökkäykset -
joukkojamme ja Israelin kansalaisia vastaan.
Valitettavasti operaatiossa yksi rajapoliisin erikoisjoukkojen jäsen -
sai lieviä vammoja sirpaleesta. Hänet vietiin sairaalaan hoidettavaksi.
Toinen tapaus sattui Burqan kylässä Samariassa, -
jossa partiointitehtävää suorittanut IDF-upseeri -
sai lieviä vammoja luodeista.
Ensiavun jälkeen hänet kuljetettiin sairaalaan jatkohoitoon.
Tarkempia tietoja ei annettu.
IDF:n tiedotusyksikkö kertoi, että tapauksesta on käynnistetty tutkinta.
Muita uutisia. USA:n ulkoministeriö -
tiedotti eilen Israelin puolustusministeriölle, -
että Bidenin hallinto on antanut Israelille luvan -
myydä Arrow 3 -ilmapuolustusjärjestelmä Saksaan.
Israelin ja Saksan puolustusministeriöiden -
sekä Israelin ilmailu- ja avaruusteollisuuden edustajien -
on määrä allekirjoittaa sopimus, jonka yksityiskohdista on jo päästy sopuun.
Kaupan arvo on noin 3,2 miljardia euroa, -
ja se on Israelin historian suurin asekauppa.
Lopullisen hyväksynnän kaupalle antavat Saksan hallitus ja parlamentti.
Yhdysvaltojen antama hyväksyntä Arrow 3 -järjestelmän myynnille -
on erittäin tärkeä askel, -
jotta Saksan ja Israelin välinen kauppa saadaan vietyä päätökseen.
Arrow 3 on luokkansa kehittynein järjestelmä koko maailmassa.
Järjestelmä on Yhdysvaltojen ja Israelin yhteisen kehitystyön tulosta, -
ja se tarjoaa tarvittavan suojan Saksalle.
Olemme hyvin ylpeitä siitä, että Saksa valitsi Arrow 3 -järjestelmän -
― Israelin ilmailu- ja avaruusteollisuuden, -
puolustusministeriön ja -laitoksen sinivalkoisen projektin.
Lisäksi tämä kauppa vahvistaa merkittävästi Israelin vaikutusvaltaa -
ja tuo mittavia summia Israelin talouteen ja puolustusteollisuuteen.
Aivan yhtä tärkeää on myös se, että Israelin panos -
eurooppalaisten turvallisuuden hyväksi vahvistuu entisestään.
Monet maat ovat niin ikään ilmaisseet kiinnostuksensa -
ostaa Arrow 3 -järjestelmä Israelilta.
Israelin ohjuspuolustusjärjestön johtaja Moshe Patel -
huomautti kuitenkin Israelin armeijan radiokanavan haastattelussa, -
että tätä strategista järjestelmää ei voida myydä kaikille maille.
Hän sanoi myös, -
että Saksa on asettanut tiukan aika- taulun järjestelmän toimitukselle.
Ensimmäinen Arrow 3 on toimitettava Saksalle -
vuoteen 2025 mennessä, ja loput vuoteen 2030 mennessä.
Yhdysvaltain asevoimien komentajan, kenraali Mark Milleyn -
on määrä saapua Israeliin tapaamaan puolustusministeri Joav Gallantia -
ja IDF:n esikuntapäällikköä, kenraaliluutnantti Herzi Haleviä.
Kenraali Milleyn Israelin-vierailun pääaiheita ovat -
Iranin uhka sekä Libanoniin liittyvä turvallisuustilanne.
Asialistalla ovat myös USA:n ja Saudi-Arabian sopimukseen -
mahdollisesti kytkeytyvät turvallisuusasiat.
Sopimukseen saattaa liittyä Israelin ja Saudi-Arabian suhteiden normalisointi.
Aiheesta ei ole annettu muuta tietoa.
Bidenin hallinto kieltäytyy julkisesti kiistämästä raportteja siitä, -
että se olisi päässyt Iranin kanssa sopuun -
maan ydinohjelman rajoittamisesta vastineeksi pakotehelpotuksista.
Ulkoministeriön varatiedottaja Patel kiisti raportit sopimukseen pääsystä, -
mutta hän ei kiistänyt -
"kirjoittamatonta yhteisymmärrystä" koskevia raportteja.
Nämä aiheet ovat edelleen erillisiä.
Toistan sen, mitä ulkoministeri sanoi eilen, -
eli emme ole lähellä mitään sopimusta.
Mitään sopimusta ei siis ole.
Olemme sitoutuneet takaamaan, että Iran ei saa koskaan ydinasetta, -
ja pidämme yhä diplomatiaa parhaana keinona saavuttaa tuo tavoite.
Meillä ei ole sopimusasioista mitään tiedotettavaa.
- Kiistättekö siis yksiselitteisesti minkäänlaisen kirjoittamattoman -
tai epävirallisen yhteisymmärryksen olemassaolon Iranin ydinasiassa?
Toistan vain sen, mitä ulkoministeri sanoi eilen.
Eli olemme tehneet selväksi, -
että Iranin on ensin hillittävä toimiaan luodakseen tilaa diplomatialle.
Mutta meillä ei ole tällä hetkellä -
minkäänlaista väitettyyn ydinagendaan liittyvää sopimusta.
- Ette siis kiistä asiaa.
Toistan vain, että olemme varsin selväsanaisesti -
sitoutuneet takaamaan sen, että Iran ei saa milloinkaan ydinasetta.
Financial Timesin julkaiseman raportin mukaan "USA painostaa Irania -
lopettamaan aseistettujen droonien myynnin Venäjälle -
osana keskusteluja laajemmasta -
kirjoittamattomasta yhteis- ymmärryksestä USA:n ja Iranin välillä".
Tarkoituksena on "hillitä jännitteitä ja pitkään kytenyttä ydinkriisiä".
Raportin mukaan Bidenin hallinto on ottanut asian esille Iranin kanssa -
epäsuorissa neuvotteluissa Qatarissa ja Omanissa tänä vuonna.
Näitä neuvotteluja on käyty -
vanginvaihtosopimusta koskevien neuvottelujen ohessa, -
jotka johtivat siihen, että Iran siirsi viime viikolla -
neljä iranilais-amerikkalaista henkilöä vankilasta kotiarestiin.
USA:n ulkoministeri Antony Blinken sanoi tällä viikolla, että USA noudattaa
pelotteeseen, painostukseen ja diplomatiaan perustuvaa strategiaa -
taatakseen, että Iran ei saa ydinasetta.
Yleisessä Iran-linjassamme ei ole tapahtunut muutosta. Strategiamme -
perustuu edelleen pelotteeseen, painostukseen ja diplomatiaan.
Olemme yhä sitoutuneet takaamaan, että Iran ei saa koskaan ydinasetta.
Pidämme yhä Iranin hallintoa vastuussa sen tekemistä -
ihmisoikeusloukkauksista, epävakauttavista toimista, -
terrorismin tukemisesta -
sekä lennokkitoimituksista Venäjälle sotaan Ukrainaa vastaan.
Olemme todenneet selvästi, -
että Iranin on hillittävä toimiaan, jotta diplomatialle saadaan tilaa.
Se, että kansalaisemme pääsivät vankilasta kotiarestiin, -
ei liity muuhun Iran-politiikkaamme.
Kyse on ainoastaan kansalaisistamme.
Blinkeniltä kysyttiin, pitääkö Wall Street Journalin raportti paikkansa, -
jonka mukaan Iran on hidastanut -
lähes ydinasekelpoisen uraanin rikastustahtia, -
ja liittyykö asia Iranin ja USA:n viime viikolla solmimaan sopimukseen.
Ulkoministeri Blinken vastasi näin.
En voi vahvistaa kyseisiä raportteja.
Sen voin toki sanoa, että pidämme tervetulleena mitä tahansa toimia, -
joita Iran tekee ydinuhan vähentämiseksi.
Uhkahan on kasvanut siitä lähtien, kun USA lähti Iranin ydinsopimuksesta.
Tähän olemme tietysti keskittyneet tiiviisti.
Presidentti Bidenin vakuutus siitä, -
että Iran ei saa milloinkaan ydinasetta, -
on järkähtämätön.
Vaikka Bidenin hallinto haluaa ratkaista Iran-asian diplomaattisesti, -
ministeri Blinken sanoi hänen hallintonsa kuitenkin myöntävän, -
että ajatollahin hallinto on pahantahtoinen toimija, -
jota on vastustettava joka käänteessä.
Kiitos seurasta!
Haluan korostaa, että TV7 Israel toimii lahjoitusten varassa.
Jos ohjelmamme ovat siunanneet sinua ja haluat auttaa meitä -
jatkamaan ohjelmien lähetystä, harkitsethan lahjoittamista.
Voit lahjoittaa osoitteessa www.tv7israelnews.com.
Kannustan rukoilemaan rauhaa Jerusalemille ja pelastusta Israelille.
Olen Jonathan Hessen.
Siunattua illanjatkoa! Nähdään huomenna, jos Luoja suo.